Slovenska kronika, 14.5.2018


Naslov: V Kozjem se bo spet plesalo in zabavalo
Napoved za voditelja:

Člani folklorne skupine iz Kozjega so vrsto let pripravljali v svojem kraju mednarodni folklorni festival. Ob desetem festivalu v letu 2016, ko so v Kozjem obeležili tisoč letnico prve omembe kraja v pisnih virih, pa so se odločili, da prireditev še z drugimi društvi obogatijo in pripravijo celodnevno dogajanje, ki so ga poimenovali »Koza, zmaj in še kaj«. Tega pripravljajo zadnji vikend v maju tudi letos in obljubljajo, da bo še bolj pester za vse obiskovalce, od najmlajših do najstarejših.
H1: V Kozjem 26. maja pripravljajo prireditev »Koza, zmaj in še kaj«
H2: Sledilo bo nova veseloigra o Kozjanskem zmaju sto let nazaj

H3: Pripravili bodo tudi drugo vseslovensko srečanje zmajev
T- Iz Kozjega GORAN ROVAN /

X- Snemalec in montažer Miloš Šantek /

Na 12. mednarodnem folklornem festivalu v Kozjem bo letos ponovno nastopilo kar 300 folkloristov. Ti se bodo dan prej predstavili tudi v sosednjem Mestinju.

T- DEJAN GUČEK /
X- Predsednik Kulturno umetniškega društva FS Kozje /

»4 folklorne skupine iz Slovenije, 4 folklorne skupine iz tujine. Letos prihaja Portugalska, Ukrajina, Hrvaška in pa Srbija. Srbi so iz Bosne in Hercegovine, ampak so srbska entiteta.«
V Kozjem pa se ne bo samo plesalo, saj prizadevni organizatorji pripravljajo še sejem domačih dobrot, na katerem se bodo predstavili domači pridelovalci hrane in pijače. Pripravljajo pa tudi drugo vseslovensko srečanje zmajev.
T- MIRKO KOVAČIČ /
X- predsednik organizacijskega odbora »Koza, zmaj in še kaj« /

»Če jih je blo lansko leto pet, jih bo letos osem ali devet. Nimamo popolnoma vseh potrjenih. V glavnem pride tudi naš zmaj iz Ljubljane. Seveda bo pa na tej prireditvi tudi predstavljena nova veseloigra o kozjanskem zmaju in sicer z naslovom Kozjanski zmaj sto let nazaj.«

Da na prireditvi nihče ne bo žejen in lačen, bodo pripravili tudi Odprto kozjansko kuh'no, v kateri bodo pripravljajo zgolj doma pridelane dobrote.
T- JOŽE MRAMOR /

X- predsednik Združenja kozjanskih vinarjev in pridelovalcev hrane /

»Domačega piščanca, domače svinjske rebrce, kuhala se bo tud kozjanska klobasa. Seveda vsa hrana se pripravlja striktno na ognju in tud priloge so strogo domače, krompirjeve solate, fižolove solate, tud čebula je domače, tud olje je domačega oljarja.«
Letošnja novost te kuhne je tudi zeleno zmajevo pivo. Skratka marsikaj zanimivega, tako da se le odzovite povabilu kozjanskega zmaja in koze. Ne bo vam žal.
